Το σπίτι βρίσκεται σε πολύ όμορφή τοποθεσία. Είναι κάπως ψηλά και έχει υπέροχη θέα στην θάλασσα και στον κόλπο. Η μεγάλη βεράντα αξίζει πραγματικά. Μας υποδέχτηκαν θερμά, ο Κωνσταντίνος με την μητέρα του Νίκη. μας είχε φτιάξει και πίτα που την τιμήσαμε δεόντως. Η κουζίνα είχε όλα τα απαραίτητα σκεύη που χρειαζόμασταν. Ακόμη είχε καφέ, ζάχαρη, μαρμελάδα και βουτυράκια. Είχα ξεχάσει να πάρω γάλα και ζήτησα από την Νίκη λίγο και αυτή μου έφερε ένα ολόκληρο πακέτο γαλατάκια. Το wifi ήταν καλό και η παραλία απέχει 2΄με το αυτοκίνητο. Ήμασταν 4 φίλες και εγώ με την μία φίλη κοιμηθήκαμε στο 1 υπνοδωμάτιο που είχε κλιματιστικό, η άλλη φίλη στο δωματιάκι με τις κουκέτες και ένα μικρό ανεμιστήρα και η τέταρτη στο σαλόνι με τον μεγάλο ανεμιστήρα. Το δωμάτιο με τις κουκέτες είναι πάρα πολύ μικρό και δεν κάνει εύκολα για ενήλικες. Ήταν πολύ αποπνικτικά. Ίσως μικρά παιδιά να ήταν καλύτερα. Έκανε φρικτή ζέστη όπως είπε η φίλη μας. Την επόμενη ημέρα που πήγαμε για μπάνιο, αφήσαμε ανοιχτό το κλιματιστικό, κλείσαμε τα παράθυρα και έτσι ήταν δροσερός ο χώρος και στο δωματιάκι. Για να πάει κάποιος στο μπάνιο πρέπει να ανέβει 5-6 σκαλοπάτια. Ένα αρνητικό είναι ότι ένα κομμάτι του δρόμου από τον κεντρικό προς το σπίτι, είχε πολλές λακκούβες, αρκετές απότομες ανηφόρες και κατηφόρες και πολύ στενός σε κάποια σημεία. Εμείς δυστυχώς πάθαμε λάστιχο όταν φεύγαμε.